
solidos mittit in loculum. Item duo denarii praeter libram
examinandam dantur fusori, non de nsco sed de parte vice-
comitis, quasi in praemium sui laboris. Tune eliguntur
a praesidente, vel a thesaurario si ille absens fuerit, alii duo
vicecomites, ut simul cum argentario necnon et vicecomite
cujus examen faciendum est, procedant ad ignem; ubi
fusor ante praemonitus praeparatis necessariis eorum praesto-
latur adventum : ibi iterum praesente fusore et hiis qui a
baronibus missi sunt, diligenter computantur, et fusori tra-
duntur. . . .

VII. A quibus vel ad quid instituta fuerit argenti examinatio.

D. A quibus vel ob quam rem instituta fuit examinatio haec
vel combustio ?

M. Ut de his tibi constare possit, paulo altius oriendum est.
Sicut traditum habemus a patribus, in primitive regni statu
post conquisitionem, regibus de fundis suis non auri vel argenti
pondera sed sola victualia solvebantur ; ex quibus in usus
quotidianos domus regiae necessaria ministrabantur. Et
noverant, qui ad haec deputati fuerant, quantum de singulis
fundis proveniebat. Ceterum ad stipendia vel donativa
militum et alia necessaria, de placitis regni vel conventionibus,
et ex civitatibus vel castellis a quibus agricultura non exer-
cebatur, pecunia numerata succrescebat. Toto igitur regis
Willelmi primi tempore perseveravit haec institutio, usque ad
tempora regis Henrici filii ejus ; adeo ut viderim ego ipse
quosdam, qui victualia statutis temporibus de fundis regiis ad
curiam def erri viderint : certumque habebant officiates domus
regiae a quibus comitatibus triticum, a quibus diversae species
carnium vel equorum pabula, vel alia quaeque necessaria,
debebantur. Hiis vero solutis secundum constitutum modum
cujusque rei, regii officiales computabant vicecomiti redigentes
in summam denariorum : pro mensura scilicet tritici ad panem
c. hominum, solidum unum ; pro corpore bo vis pascualis,
solidum unum; pro ariete vel ove, iiii. d. ; pro praebenda
xx. equorum, similiter iiii. d. Succedente vero tempore, cum
idem rex in transmarinis et remotis partibus sedandis tumulti-
bus bellicis operam daret, contigit ut fieret sibi summa^neces-
saria ad haec explenda numerata pecunia. Confluebat interea
ad regis curiam querula multitudo colonorum, vel, quod
gravius sibi videbatur, praetereunti frequenter occursa-
bat, oblatis vomeribus in signum deficientis agriculturae;